Pull Over (145)
(1) (1) (1) (2) (7) (11) (11) (14) (15) (17) (18) (17) (37)
Babyhug Singlet Onesie Kitty Print - Red
MFM Full Sleeves Onesie Bunny Print - Light Pink
Babyhug Singlet Onesie Heart Embroidery - Coral
Babyhug Singlet Sleeves Onesie With Heart & Stripe Print - White
Babyhug Singlet Style Cotton Onesie Butterfly Patch - Coral
Babyhug Singlet Striped Onesie Heart Print - White
Babyhug Half Sleeves Cotton Onesie Lion Print - Orange
Babyhug Half Sleeves Cotton Onesie All Over Print - Blue
Mom's Love Half Sleeves Onesie Batman Print - Aqua Blue
Mom's Love Flutter Sleeves Onesie Tweety Print - Yellow
Mom's Love Flutter Sleeves Onesie Tweety Print - Aqua Blue
Mom's Love Flutter Sleeves Onesie Superman Print - Peach Vrou in hegtenis ná tref-en-trap | Netwerk24
Vrou in hegtenis ná tref-en-trap
Deur André Damons 11 September 2018 06:49
Natasha Mans. Foto: Facebook
’n Vrou van Groenvlei buite Bloemfontein verskyn na verwagting Dinsdag in die hof in verband met die tref-en-trap-ongeluk waarin die vermoorde Natasha Mans se huiswerker dood is.
Die vrou, wie se naam aan Netwerk24 bekend is, maar nie geïdentifiseer kan word voordat sy in die hof verskyn het nie, is Maandag omstreeks 11:00 in hegtenis geneem.
Dit volg nadat sy na bewering die vrou, wat net as Alina geïdentifiseer is, Saterdagnag raakgery en weggejaag het.
Wrakstukke van die wit Ford Mustang waarmee sy gery het, is glo op die toneel gevind en dit is hoe sy opgespoor is. Die motor behoort blykbaar aan haar man.
Lt.kol. Thabo Covane, polisiewoordvoerder, sê forensiese ondersoekers het DNS-monsters op die motor gevind. Die motor se neus en ligte was erg beskadig en daar was bloed op.
Die vrou sal na verwagting op ’n aanklag van strafbare manslag in die Bloemfonteinse landdroshof verskyn en nog ander aanklagte kan bygevoeg word.
Alina se dood kom sowat drie maande ná die raaiselagtige verdwyning van Mans vir wie sy as huiswerker gewerk het.
Dit kom nadat sy na bewering Saterdagnag weggejaag het van die toneel waar sy Alina glo in Kenilworthweg in die Bainsvlei-omgewing raakgery en die lyk uit die pad verwyder het.
Die vrou bly glo slegs sowat 1 km van waar Mans (41) en haar vriend, Dennis Casten, gebly het. Mans se lyk is op 13 Junie op Casten se erf gevind.
Alina en haar man, met wie sy Saterdag voor haar dood gekuier het, bly ook op die erf.
Covane het vroeër gesê die egpaar was op pad terug van ’n kuierplek in die omgewing toe die man moeg geword en langs die pad gaan lê en slaap het.
Alina het aangestap en is toe deur die motor getref. Haar man het waarskynlik later verby haar lyk gestap sonder om te besef wat gebeur het.
Sy was een van die laaste mense wat Mans op 31 Mei gesien het toe dié haar by ’n kerk in die stad afgelaai het.
Mans het daardie dag spoorloos verdwyn en is waarskynlik dieselfde dag vermoor. Haar lyk is in ’n yskas of vrieskas gehou voordat dit op Casten se erf gevind is.
Niemand is nog weens die moord in hegtenis geneem nie en die ondersoek duur voort.
Meer oor: Natasha Mans | Bloemfontein | Groenvlei | Huiswerker | Inhegtenisname | Tref-En-Trap-Ongeluk
Natasha Mans se huiswerker sterf in tref-en-trap
Tyd om SA te bevry van sy bevryders, sê Maimane
DA se kandidatelyste byna gereed